text: শুক্রবার, মার্চ ১৯, ২০২১,১১:৪৫ পূর্বাহ্ণ
  চট্টগ্রাম সিটি কর্পোরেশনের উদ্যোগে পরিচালিত অভিযানে নগরীর চান্দগাঁও থানাধীন বহদ্দারহাট পুলিশ বক্স সংলগ্ন ফুটপাতে অবৈধভাবে দোকান বসিয়ে জনদূর্ভোগ সৃষ্টি করায় উক্ত দোকান অপসারণ করে ফুটপাত অবৈধ দখল মুক্ত করা হয়।
  একই অভিযানে এশিয়ান হাইওয়ে এর শুলকবহর এলাকায় নালা ও ফুটপাত দখল করে ব্যবসা প্রতিষ্ঠানের মালামাল রেখে সর্বসাধারনের চলাচলে বিঘ্ন সৃষ্টির দায়ে ৪ ব্যক্তির বিরুদ্ধে মামলা রুজু পূর্বক ২০ হাজার টাকা জরিমানা আদায় করা হয়। আজ বৃহস্পতিবার চট্টগ্রাম সিটি কর্পোরেশনের উদ্যোগে স্পেশাল ম্যাজিস্ট্রেট জাহানারা ফেরদৌস ও নির্বাহী ম্যাজিস্ট্রেট মারুফা বেগম নেলী'র নেতৃত্বে এই মোবাইল কোর্ট পরিচালিত হয়।